Bejaarde vrou in Paarl vermoorArgieffoto: SAPD/Facebook Niemand is al in hegtenis geneem nadat ŉ bejaarde vrou se liggaam Donderdagoggend in haar huis in Noorder-Paarl gevind is nie. Lt.kol. Andrè Traut, woordvoerder van die polisie, het gesê die omstandighede rakende die dood van die 78-jarige vrou word ondersoek. “Daar word vermoed die oorledene was die slagoffer van ŉ huisroof.” Volgens Traut moet die oorsaak van die vrou se dood nog vasgestel word. Die oorledene se naam is ook nog nie bekend gemaak nie. Die voorval het in Weststraat plaasgevind.